text: [{"text_idx": "#000005", "text": "Eg haldi, at ta\u00f0 er eitt sindur synd i\u0301 l\u00f8gmanni. Hann veit v\u00e6l, at vi\u00f0 at stu\u00f0la J\u00f8rgen i\u0301 tollma\u0301linum, so ska\u00f0ar hann si\u0301tt tru\u0301vir\u00f0i uppaftur meira, og styggir uppaftur fleiri sambandsveljarar fra\u0301 s\u00e6r."}, {"text_idx": "#000007", "text": "Men samstundis tru\u0301gvi eg veruliga ikki , at Kaj Leo sja\u0301lvur heldur, at J\u00f8rgen skal fra\u0301. Hetta er eitt gamalt ma\u0301l, og hann var nokkso virkisfu\u0301sur, raskur og alt hatta har, og ta\u00f0 gerst ikki vi\u00f0, um hann leyg i\u0301 januar, hann leyg um okkurt gamalt."}, {"text_idx": "#000008", "text": "Trupulleikin er, at Kaj Leo als ikki skilur st\u00f8rra problematikkin vi\u00f0 a\u0301liti a\u0301 politisku skipanina. Hann sigur sja\u0301lvur vi\u00f0 in.fo i\u0301 dag, at inflasjo\u0301n er farin i\u0301 or\u00f0i\u00f0 \u201ca\u0301lit\u201d. A\u0301hugavert poeng, i\u00f0 sigur meira um l\u00f8gmann enn um hetta ma\u0301li\u00f0."}, {"text_idx": "#000013", "text": "Kaj Leo veit eisini, at koyrir hann J\u00f8rgen heim, so setur Fo\u0301lkaflokkurin ivaleyst fram misa\u0301lit a\u0301 L\u00f8gmann. J\u00f8rgen stendur so eftir sum pi\u0301nslava\u0301ttur, ju\u0301st sum Kallsberg gj\u00f8rdi, ta\u0301 hann var\u00f0 fanga\u00f0ur i\u0301 kreativari bo\u0301kf\u00f8ring. Og ta\u00f0 einasta sum fo\u0301lkafloksfo\u0301lk da\u0301ma betur enn virkisfy\u0301sni, eru pi\u0301nslava\u0301ttar."}, {"text_idx": "#000017", "text": "One thought on \u201cEinki nemt at vera Kaj\u201d"}]